Schalom Asch
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Schalom Asch var en amerikansk forfatter, født i Polen og ortodoks-jødisk oppdratt. Han skrev sin første bok på hebraisk (Warszawa, 1900), men gikk snart over til å skrive på jiddisch, som ble oversatt til engelsk.
Asch' første drama var Mit dem Strom (1903). Med Der Gott der Rache, oppført av Max Reinhardt i 1907, ble han berømt. Det vakreste i hans skildringer av østjødenes liv er de glimt man får av hasidismen i dens enkle opprinnelighet. I 1908 var han i Palestina; In erez Israel er inntrykk derfra.Han bosatte seg i USA i 1914, og ble amerikansk statsborger i 1920. Amerikanske jøders livsvilkår og problemer fant en bred plass i hans produksjon (blant annet i Onkel Moses). Roman-trilogien Sintflut vakte oppsikt ved sine levende skildringer av polske og russiske jøder.Av Aschs store produksjon kan ellers nevnes romantrilogien Three Cities (1933), The War Goes On (1937, med emne fra mellomkrigstidens Tyskland), Children of Abraham (1942, noveller), East River (1946), og tre store romaner med bibelsk motiv, The Nazarene (1939, norsk oversettelse i 1941–1942), The Apostle (1943) og Mary (1949, norsk oversettelse i 1956).I What I Believe (1941) gjorde han rede for sitt eget religiøse syn. Les mer i Store norske leksikon USAs litteratur